**Molėtų rajono savivaldybės taryba**

**SPRENDIMAS**

 **DĖL MOLĖTŲ R. INTURKĖS PAGRINDINĖS MOKYKLOS**

**REORGANIZAVIMO, REORGANIZAVIMO SĄLYGŲ APRAŠO IR MOLĖTŲ PRADINĖS MOKYKLOS NUOSTATŲ PATVIRTINIMO**

2020 m.          d. Nr.

Molėtai

**Projektas**

Vadovaudamasi Lietuvos Respublikos civilinio kodekso 2.97 straipsnio 3 dalimi, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 4 straipsnio 3 dalies 1 ir 4 punktais, 14 straipsniu, Lietuvos Respublikos švietimo įstatymo 44 straipsnio 2, 4 ir 6 dalimis, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 11, 21 punktais, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Molėtų rajono savivaldybės bendrojo ugdymo mokyklų tinklo pertvarkos 2016–2020 metams bendruoju planu, patvirtintu Molėtų rajono savivaldybės tarybos 2016 m. kovo 31 d. sprendimu Nr. B1-61 „Dėl Molėtų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“,ir Molėtų rajono savivaldybės tarybos 2020 m. balandžio 30 d. sprendimu Nr. B1-76 „Dėl sutikimo reorganizuoti Molėtų r. Inturkės pagrindinę mokyklą“,

Molėtų rajono savivaldybės taryba n u s p r e n d ž i a:

1. Iki 2020 m. rugpjūčio 31 d. reorganizuoti Molėtų r. Inturkės pagrindinę mokyklą, prijungiant ją prie Molėtų pradinės mokyklos, kuri kaip juridinis asmuo po reorganizacijos tęs veiklą ir turės Inturkės skyrių, o Molėtų r. Inturkės pagrindinė mokykla baigs veiklą.

2. Nustatyti, kad:

2.1. po reorganizavimo veiksianti biudžetinė įstaiga – Molėtų pradinė mokykla (toliau – Mokykla) – vykdys ikimokyklinio, priešmokyklinio ir pradinio ugdymo programas;

2.2. Mokyklos Inturkės skyrius vykdys ikimokyklinio, priešmokyklinio ir pradinio ugdymo programas.

3. Patvirtinti pridedamus:

3.1. Molėtų r. Inturkės pagrindinės mokyklos reorganizavimo prijungimo būdu prie Molėtų pradinės mokyklos sąlygų aprašą;

3.2. po reorganizavimo tęsiančios veiklą Molėtų pradinės mokyklos nuostatus.

4. Įpareigoti Molėtų r. Inturkės pagrindinės mokyklos direktorių:

4.1. ne vėliau kaip per vieną mėnesį nuo šio sprendimo priėmimo dienos raštu pranešti kiekvienam mokyklos mokiniui apie mokyklos reorganizavimą;

4.2. teisės aktų nustatyta tvarka išregistruoti Molėtų r. Inturkės pagrindinę mokyklą valstybės įmonės Registrų centro Utenos filiale iki 2020 m. rugpjūčio 31 d.

5. Įgalioti Molėtų pradinės mokyklos direktorių:

5.1. pasirašyti mokyklos nuostatus;

5.2. įvykdžius reorganizavimą ne vėliau kaip iki 2020 m. rugsėjo 1 d. įregistruoti nuostatus Juridinių asmenų registre.

6. Pripažinti netekusiais galios:

6.1. Molėtų rajono savivaldybės tarybos 2018 m. rugpjūčio 30 d. sprendimo Nr. B1-184 „Dėl Molėtų pradinės mokyklos nuostatų patvirtinimo“ 1 punktą nuo šiuo sprendimu (3.2 punktas) patvirtintų nuostatų įregistravimo Juridinių asmenų registre;

6.2. Molėtų rajono savivaldybės tarybos 2012 m. balandžio 26 d. sprendimo Nr. B1-92 „Dėl Molėtų r. Inturkės pagrindinės mokyklos nuostatų patvirtinimo“ 1 punktą nuo šiuo sprendimu (3.2 punktas) patvirtintų nuostatų įregistravimo Juridinių asmenų registre.

Nurodyti, kad šis sprendimas per vieną mėnesį nuo jo įsigaliojimo dienos gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras